Pedale van papier Rhona Scheepers: Graffiti Books
Die storie begin waar die ou getroue Trifiena vir Karien, haar werkgewer, help om 'n klavier na buite te trek en stoot. As die klavier buite is, begin Karien dit met mag en mening met 'n byl stukkend kap. Die splinters spat in alle rigtings soos wat sy met die byl inlê. Terwyl sy haar klavier verwoes, dink sy terug aan haar kinderdae...
Rhona Scheepers se roman Pedale van papier is gebaseer op 'n ware verhaal oor 'n dogter se aanneming en verwerping. Dit vertel onder andere ook van haar molestering deur 'n vertroude kerklike persoon.
Sy het sedertdien op Robinson Regstreeks (KykNet) verskyn, en in gesprek met Freek Robinson verwys na die werklikheid van hierdie aandoenlike boek.